Az Első Beton Kft. (6728 Szeged, Vásár utca 1-3., továbbiakban: **"Szervező"**) a jelen szabályzatban részletezett **"30 éves nyereményjáték"** (továbbiakban: **"Nyereményjáték")** címmel nyereményjátékot szervez. A Játékban való részvétel a jelen hivatalos Játék- és Részvételi szabályzat automatikus elfogadását jelenti.

**1.) Ki és hogyan vehet részt a nyereményjátékban?**

A Játékban kizárólag a Magyarországon lakóhellyel rendelkező, 18. életévét betöltött természetes személy vehet részt (a továbbiakban: Résztvevő). A nyereményjátékban történő részvétel feltétele: a részvételi időszakban/nyereményjáték ideje alatt az Első Beton Kft. építőanyag áruházában vagy telephelyén történő vásárlás. A játékban kizárólag magánszemélyek vehetnek részt. Az Első Beton Kft. hivatalos weboldalán a vásárlást igazoló számlán található sorszám feltöltése az online regisztrációs felületen. A részvételi adatlapon az e-mail cím és a telefonszám megadása.

**2.) A nyereményjátékban való részvételhez érvényes e-mail cím megadása kötelező. Az "Elfogadom a játékszabályzatot és szeretnék részt venni a játékban" mező bepipálásával a Résztvevő igazolja, hogy teljes mértékben elfogadja jelen részvételi feltételeket.** A Nyereményjátékban nem vehetnek részt az Első Beton Kft. munkavállalói, valamint ezen személyeknek a Ptk. 8:1.§ pontjában meghatározott hozzátartozói. A jelentkezéskor hamis adatok megadása a nyereményjátékból való kizárást eredményezheti. **Az** Első Beton Kft. **fenntartja a jogot, hogy kizárja a Nyereményjátékból azt, aki a játékkal kapcsolatban csalást/hamisítást, egyéb visszaélést vagy azok kísérletét követi el.**

**3.) Mi a játék időtartama, nyereményei, hányszor szabad benne részt vennem?**

A játék időtartama 2021. május 1. - 2021. július 31. között tart. A játék időtartama alatt 3 nagy fődíjat, plusz további ajándékutalványokat sorsolunk ki az alábbiak szerint - **sorsolás a játék időtartama alatt minden hónap végén:**

**1. május 31-én, hétfőn
2. június 30-án, szerdán
3. július 30-án, pénteken**

**májusi nyeremények:**

fődíj: kávéautomata
+ 10 darab 30 ezer forintos vásárlási utalvány az áruházba/telephelyre

**júniusi nyeremények:**

fődíj: Xbox ONE X
+ 10 darab 30 ezer forintos vásárlási utalvány

**júliusi nyeremények:**

fődíj: nagyképernyős televízió (kábé 350-400 ezer forint)
+ 10 darab 30 ezer forintos vásárlási utalvány

**A sorsolás menete:** élő Facebook közvetítés az Első Beton építőanyag áruházából,

**Tájékoztatjuk a Résztvevőket, hogy a Játékban ugyanazzal a számlával több sorsoláson is részt lehet venni, de ha egy számlát bármelyik sorsoláson kihúzzák, akkor kikerül a kalapból. Egy játékos több érvényes számlával is nevezhet a Nyereményjátékba.**

**4.) Milyen adatokra van szükség a részvételhez?**

A nyereményjátékban való részvételhez, a jelen részvételi feltételek elfogadásán túl a Résztvevő érvényes e-mail címének megadása szükséges. Amennyiben a Résztvevő nem rendelkezik e-mail címmel, és részt akar venni a nyereményjátékban, adja meg a telefonszámát az erre rendelkezésre álló mezőben a megfelelő formátumban (például: 0620 1234567). Nyerés esetén a Szervező a megadott e-mail címen (vagy e-mail cím hiánya esetében telefonszámon) értesíti a nyertest, és további személyes adatokat kér be (teljes név, törvényes képviselő neve, telefonszám, lakcím) a nyeremény átadása céljából.

**5.) Mi történik a személyes adataimmal?**

(i) Nyereményjáték lebonyolítása

**A nyereményjáték során a Résztvevő által megadott személyes adatokat (e-mail cím/telefonszám) a Szervező, mint Adatkezelő elsődlegesen a Nyereményjáték sikeres lebonyolítása céljából (sorsolás) rögzíti, tárolja és használja fel (a továbbiakban: adatkezelés) a GDPR 6. cikk (1) bekezdésének b) pontja alapján. A Résztvevők hozzájárulnak ahhoz, hogy a megadott elérhetőségeik valamelyikére a Szervező a vállalkozásával összefüggő reklámanyagot, ajánlatot küldjön. A Résztvevők emailben bármikor kérhetik a leiratkozást a marketing célú hírlevelekről az** elsobeton@elsobeton.hu **email címen jelezve ezen igényüket. Az adatok s adatkezelése és feldolgozása során a Szervező minden esetben a vonatkozó, hatályos adatvédelmi rendelkezésekre tekintettel jár el.**

***(ii) Nyertes értesítése sorsolásról és a Nyeremény átadása***

**A Nyertesek tudomásul veszik és kifejezetten hozzájárulnak ahhoz, hogy a Szervező által e-mailen (vagy telefonon) keresztül kezdeményezett kapcsolatfelvétel során, Szervező a részére átadott további személyes adatokat (teljes név, törvényes képviselő, gyám neve, telefonszám, lakcím, kézbesítési cím) a Nyeremény átadása céljából kezeli, illetve azokat a Nyeremény átadásától számított 8 évig a nyilvántartásában rögzíti, kezeli a GDPR 6. cikk (1) bekezdés c) pontja az a  2000. évi C. törvény 169. § (2) bekezdése alapján.**

***(iii) Nyertes nevének közzététele a weblapon***

**A Nyertesek egyebekben hozzájárulnak ahhoz, hogy a sorsolást követően teljes nevük és a megadott település neve a**[**www.elsobeton.hu**](http://www.elsobeton.hu)**internetes oldalon a Játék népszerűsítése és annak igazolása céljából a GDPR 6. cikk (1) bekezdés b) pontja alapján közzétételre kerüljön.

*(iv) A fődíj nyertesek vállalják, hogy a nevüket, a nyeremény átvételkor készült fotóikat a Nyereményjáték szervezője közzé tegye az online felületein (weboldal, Facebook). A fődíj nyertesek vállalják, hogy rövid videós interjú is készüljön velük kizárólag a Nyereményjátékkal összefüggésben.***

***(v)*** **A Személyes adatok kezelője minden esetben:** a Szervező (6728 Szeged, Vásár utca 1-3.)

**Szervező szavatolja, hogy a fenti adatkezelés a hatályos jogszabályi rendelkezések megtartásával történik, és bármikor lehetőséget biztosít a Résztvevőknek/Nyerteseknek arra, hogy tájékoztatást kérjen személyes adatai kezeléséről, kérje azok törlését, helyesbítését vagy korlátozását az alábbi e-mail címen:****elsobeton@elsobeton.hu****, illetve megilleti a tiltakozáshoz való jog.  A Résztvevő/Nyertes tudomásul veszi, hogy a Nyereményjátékból való kizáráshoz vezet, ha a megadott adatai (e-mail cím) törlését a Nyereményjáték befejezése előtt kéri. A Résztvevők/Nyertesek adatkezeléssel kapcsolatos további jogait és jogorvoslati lehetőségeit a GDPR és az információs önrendelkezési jogról és az információszabadságról szóló 2012. évi CXII. törvény tartalmazza.**

**6.) Mikor sorsolják ki a nyerteseket?**

Az aktuális részvételi időszakban (lásd 3. pont) a nyereményjáték valamennyi Résztvevője között **a 3. pontban részletezett nyereményeket** sorsolunk ki. A sorsolásról jegyzőkönyv kerül felvételre. A nyerteseket a sorsolást követő hét munkanapon belül a megadott e-mail címen vagy telefonszámon értesíti a Szervező. Amennyiben a Nyertes az értesítést követő 7 napon belül nem jelentkezik, úgy elveszti jogosultságát a nyereményre, egyúttal tartalék nyertes kihúzására kerül sor. A nyereményeket az Első Beton Kft. (6728 Szeged, Vásár utca 1-3.) építőanyag áruházában lehet átvenni. A kisorsolt utalványok esetében illetve helyette készpénzfizetés, pénzre átváltás, más nyereménytárgyban való kifizetés, vagy a nyeremények cseréje, átruházása nem lehetséges. A vásárlást igazoló számlát/számlákat, melyekkel a Résztvevő a Játékra regisztrált minden esetben azonosításra alkalmas állapotban meg kell őrizni és a nyeremény átvétele érdekében – amennyiben Szervező kéri – be kell tudni mutatni.

**7.)**Amennyiben a jelen részvételi feltételek valamely rendelkezése érvénytelen, vagy azzá válik, az nem érinti a többi részvételi feltétel hatályát. A Szervező fenntartja a jogot, hogy a nyereményjáték részvételi feltételeit megváltoztassa, és a nyereményjátékot egészen vagy részben megszüntesse.